R O Z D E Ľ O V N Í K

|  |  |  |  |
| --- | --- | --- | --- |
| Váš list číslo/zo dňa | Naše číslo | Vybavuje | Dátum |
|  |   | Ing. Stašjaková |  |

# Vysvetlenie INFORMáCIí I.

Predmet zákazky s názvom **„Úradné meranie nápravových zaťažení a celkovej hmotnosti cestných vozidiel prenosnými váhami“.**

Oznámenie o vyhlásení verejného obstarávania bolo uverejnené v Úradnom vestníku EÚ pod označením 2019/S 090-216071 zo dňa 10.05.2019 a vo Vestníku verejného obstarávania č. 94/2019 zo dňa 13.05.2019 pod označením 12661-MSS (ďalej len „Oznámenie“).

Verejný obstarávateľ Vám podľa § 48 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) poskytuje na základe otázky záujemcu nasledovné informácie:

(Pozn.: verejný obstarávateľ obsahovo ani významovo neupravoval otázky záujemcu.)

Otázky záujemcu sa týkajú Prílohy č. 2 k časti A.1 SP – Jednotný európsky dokument (ďalej len „JED“)

**Otázka č. 1:**

Na strane č.12 je uvedená otázka „V prípade zákaziek na poskytnutie služieb: je osobitné povolenie alebo členstvo v konkrétnej organizácii potrebné na to, aby bolo možné poskytovať príslušné služby v krajine usadenia hospodárskeho subjektu?" Myslí sa tým Rozhodnutie o autorizácii?

**Odpoveď verejného obstarávateľa:**

V prípade vykonávania úradných meraní musí byť hospodársky subjekt (uchádzač) autorizovaný Úradom pre normalizáciu, metrológiu a skúšobníctvo SR, čo doloží platným Rozhodnutím o autorizácii na vykonávanie úradného merania nápravového zaťaženia a celkovej hmotnosti cestných vozidiel prenosnými váhami udelené ÚNMS SR v súlade s § 31 až 35 zákona o metrológii.

Ďalej platia informácie uvedené v Oznámení v časti III.1 Podmienky účasti, Minimálna požadovaná úroveň štandardov: III.1.3) Technická a odborná spôsobilosť, bod 2.

**Otázka č. 2:**

Nakoľko sa v Oznámení VO III.1.2) Ekonomické a finančné postavenie uvádza: Zoznam a krátky opis kritérií výberu: Nevyžaduje sa, tak rozumieme správne tomu, že na strane 12 až 13 JED B: EKONOMICKÉ A FINANČNÉ POSTAVENIE nie je potrebne vypĺňať informácie o hospodárskom subjekte v žiadnom rozsahu?

**Odpoveď verejného obstarávateľa:**

Áno, rozumiete tomu správne. Verejný obstarávateľ nepožaduje preukazovanie Ekonomického a finančného postavenia.

**Otázka č. 3:**

Na strane č. 15 JED sa uvádza „Hospodársky subjekt využíva tieto technické zariadenia a opatrenia na zabezpečenie kvality a jeho výskumné zariadenia sú:" Myslia sa tým meracie zariadenia, a teda sa dokladá ich zoznam?

Na strane č. 15 JED sa uvádza „Hospodársky subjekt bude môcť pri plnení zákazky uplatňovať tento systém riadenia dodávateľského reťazca a sledovací systém". Je postačujúce doložiť ich pracovné postavenie a certifikát potrebný k vykonávaniu ich práce a do JED spísať iba menný zoznam pracovníkov zodpovedných za danú činnosť a proces?

**Odpoveď verejného obstarávateľa:**

Verejný obstarávateľ v Oznámení v časti III.1 Podmienky účasti, bod III.1.3) Technická a odborná spôsobilosť nepožaduje preukázanie Technickej a odbornej spôsobilosti podľa §34 ods. 1 písm. d) a k) ZVO.

**Otázka č. 4:**

Na strane č. 16 je uvedené Hospodársky subjekt bude pri plnení zákazky schopný uplatňovať tieto opatrenia environmentálneho riadenia. Je možné nechať túto položku nevyplnenú v prípade ak takéto opatrenia nerealizujeme?

**Odpoveď verejného obstarávateľa:**

Verený obstarávateľ v Oznámení v časti III.1 Podmienky účasti, bod III.1.3) Technická a odborná spôsobilosť nepožaduje preukázanie Technickej a odbornej spôsobilosti podľa § 34 ods. 1 písm. h) ZVO.

**Otázka č. 5:**

V bode 9 na strane 16 JED je uvedené „Tieto nástroje, strojové alebo technické vybavenie bude mať hospodársky subjekt k dispozícii na realizáciu zákazky". Dokladáme tie isté položky ako v bode 3 na strane 15?

**Odpoveď verejného obstarávateľa:**

Verejný obstarávateľ v Oznámení v časti III.1 Podmienky účasti, bod III.1.3) Technická a odborná spôsobilosť nepožaduje preukázanie Technickej a odbornej spôsobilosti podľa § 34 ods. 1 písm. j) ZVO.

**Otázka č. 6:**

Na strane 17 JED je uvedená časť D: SYSTÉMY ZABEZPEČENIA KVALITY A NORMY ENVIRONMENTÁLNEHO MANAŽÉRSTVA. Chceli by sme uistiť, že tento bod sa nevyžaduje.

**Odpoveď verejného obstarávateľa:**

Verejný obstarávateľ nepožaduje preukázanie splnenia podmienky účasti podľa § 35 ZVO Systém manažérstva kvality a § 36 ZVO Systém environmentálneho manažérstva.

**Otázka č. 7:**

Časť V: Zníženie počtu kvalifikovaných záujemcov. Chceli by sme uistiť, že tento bod sa nevyžaduje.

**Odpoveď verejného obstarávateľa:**

Verejný obstarávateľ neuplatňuje žiadne kritériá s cieľom obmedziť počet záujemcov.

**Otázka č. 8:**

*Ďalej na strane č. 4* „C *:* INFORMÁCIE O VYUŽÍVANÍ KAPACÍT INÝCH SUBJEKTOV" *je stanovená otázka;* „Využíva hospodársky subjekt kapacity iných subjektov, aby mohol splniť podmienky účasti stanovené *v* časti IV a prípadne kritéria a pravidlá stanovené ďalej v časti V?" *Chceli by sme sa opýtať, či sa tu myslia aj orgány, ktoré overujú meradlá a poskytujú iné zákonom stanovené služby alebo dané meradlá opravujú?*

**Odpoveď verejného obstarávateľa:**

*Nie.*

**Otázka č. 9:**

Na strane č. 2 je uvedené: „V príslušných prípadoch: je hospodársky subjekt zapísaný v úradnom zozname schválených hospodárskych subjektov alebo má rovnocenné osvedčenie (napríklad v rámci národného (pred)kvalifikačného systému]?" Prosím čo presne to znamená?

**Otázka č. 10:**

Na strane č.4 je uvedený bod „B : INFORMÁCIE O ZÁSTUPCOCH HOSPODÁRSKEHO SUBJEKTU,,. Prosím, kto by mal byť podľa požiadaviek tohto dokumentu zástupca hosp. subjektu? Konateľ, poverený zamestnanec, ktorý vypracúva dokumenty k VO?

**Otázka č. 11:**

*Na strane č. 7 je uvedené* „Ak príslušné dokumenty týkajúce sa platby daní alebo príspevkov sociálneho zabezpečenia sú dostupné v elektronickom formáte, uveďte:". *V prípade ak dokumenty máme iba v PDF formáte alebo vo fyzickej podobe, či je postačujúce vložiť ich ako prílohu do dokumentu k verejnému obstarávaniu a či je možné týmto spôsobom doložiť všetky požadované dokumenty, nakoľko vo väčšine prípadov nie sú dostupné na internete.*

**Otázka č. 12:**

Na strane č. 10 je uvedená otázka „Môže hospodársky subjekt potvrdiť, že:

1. nie je vinný zo závažného skreslenia pri predkladaní informácií vyžadovaných na overenie neexistencie dôvodov na vylúčenie alebo splnenia podmienok účasti;
2. nezadržal takéto informácie;

môže bezodkladne predložiť podporné dokumenty požadované verejným obstarávateľom alebo obstarávateľom a nenáležité neovplyvňoval rozhodovací proces verejného obstarávateľa s cieľom získať dôverné informácie, ktoré môžu poskytnúť nenáležité výhody v rámci postupu verejného obstarávania, alebo z nedbalosti neposkytol zavádzajúce informácie, ktoré môžu mať podstatný vplyv na rozhodnutia týkajúce sa vylúčenia, výberu alebo zadania zákazky?". Je postačujúce zvoliť odpoveď alebo je potrebné získať a podložiť tvrdenie dokumentáciou. Ak áno prosím o informáciu akou.

**Otázka č. 13:**

Na strane 10 je taktiež uvedená požiadavka „Uplatňujú sa čisto vnútroštátne dôvody vylúčenia, ktoré sú špecifikované v príslušnom oznámení alebo súťažných podkladoch?". Nevieme presnejšie identifikovať, čo to znamená. Viete nám poskytnúť bližšie informácie o požiadavke?

**Odpoveď verejného obstarávateľa:**

Otázky záujemcu č. 9 – 13 sa netýkajú súťažných podkladov ani Oznámenia, ale formy a spôsobu  vypĺňania JEDu. Z tohto dôvodu odporúčame záujemcovi preštudovať Manuál pre vyplnenie JED-u na stránke Úradu pre verejné obstarávanie príp. absolvovať školenie k danej problematike.

S pozdravom

JUDr. Jana Jakabová
riaditeľka úseku podpory riadenia